**Ministru kabineta noteikumu projekta**

**„Grozījumi Ministru kabineta 2011.gada 25.janvāra noteikumos**

**Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 25.janvāra noteikumos Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”” (turpmāk - Noteikumu projekts) ir izstrādāts saskaņā ar Bezdarbnieku un darba meklētāju atbalsta likuma 4.panta otro, trešo, piekto, vienpadsmito un divpadsmito daļu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts izstrādāts pēc Labklājības ministrijas iniciatīvas, lai pilnveidotu aktīvās darba tirgus politikas pasākumu īstenošanas nosacījumus.1. Lai arī kopējā situācija darba tirgū pēdējos gados uzlabojas, joprojām vairākām nestrādājošo iedzīvotāju grupām ir grūtības integrēties darba tirgū. Saskaņā ar Nodarbinātības valsts aģentūras (turpmāk – NVA) datiem ilgstošo bezdarbnieku skaits 2015.gada oktobra beigās sasniedza 31,3% (24 407 ilgstošie bezdarbnieki) no kopējā reģistrēto bezdarbnieku skaita. Viens no galvenajiem ilgstošo bezdarbnieku bezdarba cēloņiem ir nepietiekama vai darba tirgus prasībām neatbilstoša izglītība un profesionālo prasmju trūkums, tādēļ ļoti svarīga ir bezdarbnieka motivācijas veicināšana prasmju un iemaņu apguvei. Vienlaikus pastāv arī citi nodarbinātības šķēršļi, piemēram, nepietiekama informācija par savu profesionālo piemērotību personām ar invaliditāti, atkarības (alkohola vai narkotisko vielu atkarība) u.c. Līdz ar to, lai veicinātu ilgstošo bezdarbnieku atgriešanos darba tirgū, mazinātu ilgstošo bezdarbu un sekmētu „Iekļaujošas nodarbinātības pamatnostādnēs 2014.–2020.gadam” noteikto mērķu sasniegšanu, nepieciešams ieviest un īstenot pasākumus ilgstošo bezdarbnieku atbalstam (Ilgstošo bezdarbnieku aktivizācijas pasākumi).

Atbilstoši pastāvošajai situācijai darba tirgū ir izvēlēta pasākuma mērķa grupa, kas ietver bezdarbniekus, kuri bijuši bez darba 12 mēnešus, kā arī tos, kuri bijuši bez darba 12 mēnešus vai (un) ir ar invaliditāti un prognozējamo invaliditāti, un vismaz vienu reizi ir atteikušies no piemērota darba piedāvājuma vai atteikušies iesaistīties atbilstoši profilēšanas rezultātiem piedāvātajos aktīvajos nodarbinātības pasākumos veselības problēmu dēļ (atteikums nav pamatots ar ārsta atzinumu vai invaliditāti), kuriem atbilstoši narkologa atzinumam ir alkohola, narkotisko vai psihotropo vielu atkarība vai kuriem ir iespējama alkohola, narkotisko vai psihotropo vielu atkarība, bet nav saņemts narkologa atzinums. Atbalsts Ilgstošo bezdarbnieku aktivizācijas pasākumu mērķa grupai laika periodā no 2016. gada līdz 2023. gada beigām tiks nodrošināts „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” ietvaros. Neskatoties uz to, ka arī pasākumam „Algoti pagaidu sabiedriskie darbi” (turpmāk – APSD) ir pozitīva ietekme uz ilgstošo bezdarbnieku reintegrāciju darba tirgū, APSD ir arī trūkumi, piemēram, tie ne vienmēr var palīdzēt cilvēkam paaugstināt kvalifikāciju. Papildus ir nepieciešams kombinēt APSD pasākumus ar citiem aktīvajiem darba tirgus politikas pasākumiem, kas palīdzētu cilvēkiem ne tikai uzturēt darba iemaņas, bet arī iegūt papildu prasmes. Tādēļ APSD nepieciešams kombinēt ar pasākumiem motivācijas veicināšanai Ilgstošo bezdarbnieku aktivizācijas pasākumu ietvaros. Ilgstošo bezdarbnieku aktivizācijas pasākumu mērķis ir veicināt bezdarbnieku iekļaušanos sabiedrībā un iekārtošanos piemērotā pastāvīgā darbā vai piemērotā izglītībā/apmācībā, mazinot sociālās atstumtības riskus. Šī mērķa sasniegšanai Noteikumu projekts paredz īstenot vairākas atbalstāmās darbības, piemēram:- sniegt individuālās speciālistu un grupu konsultācijas (t.sk. karjeras konsultantu, psihologu, psihoterapeitu), kas veicina indivīda (bezdarbnieka) pašapziņas paaugstināšanos un motivāciju integrēties darba tirgū;- padziļinātas veselības pārbaudes bezdarbniekiem, nosakot piemērotību piedāvātajam darbam, kā arī individuālajā darba meklēšanas plānā paredzētajiem aktīvajiem nodarbinātības pasākumiem (izvērtējot veselības stāvokļa atbilstību veselībai kaitīgajiem darba vides faktoriem);- profesionālās piemērotības noteikšanu, kuras ietvaros tiks noskaidrotas bezdarbnieku intereses un motivācija mācīties, novērtētas to spējas un zināšanas, kā arī iemaņu atbilstība izvēlētajai profesijai;- bezdarbnieku motivācijas programmu darba meklēšanai un mentora pakalpojumus (kurš palīdz bezdarbniekam pēc motivācijas programmas pabeigšanas iekārtoties pastāvīgā darbā un sniedz psiholoģisko atbalstu);- atbalsta pasākumus bezdarbniekiem ar atkarības problēmām, kas ietver narkologa atzinuma saņemšanu bezdarbniekiem (kuriem iespējama alkohola, narkotisko vai psihotropo vielu atkarība, bet nav saņemts narkologa atzinums), Minesotas 12 soļu programmu un emocionālo stresa terapiju (kodēšanu), ietverot ārsta narkologa konsultācijas, tai skaitā psihoterapeitisko metožu pielietošanu, suģestīvo terapiju un sensibilizējošo medikamentu terapiju. Pasākuma ietvaros NVA sadarbības partneris ir Sociālās integrācijas valsts aģentūra, kas nodrošina bezdarbniekiem ar invaliditāti vai prognozējamo invaliditāti profesionālās piemērotības noteikšanu, veicot, piemēram, bezdarbnieka veselības stāvokļa novērtēšanu, noskaidrojot bezdarbnieka intereses par profesionālās darbības jomām, interesi par profesionālās izglītības programmām u.c. Sadarbība starp finansējuma saņēmēju un sadarbības partneri tiks uzsākta no dienas, kad spēkā stājies likums „Grozījumi Sociālo pakalpojumu un sociālās palīdzības likumā”, kuru Saeima akceptējusi 1. lasījumā 2015.gada 19.februārī. Izskatīšanai 2. lasījumā tika saņemti 140 priekšlikumi, kurus šobrīd izskata atbildīgā Saeimas Sociālo un darba lietu komisija.Saskaņā ar Ekonomikas ministrijas prognozēm, līdz 2020.gadam ilgstošo bezdarbnieku skaits varētu samazināties par pusi. Izmantojot NVA datus par reģistrētajiem bezdarbniekiem, ir veikts aprēķins ilgstošo bezdarbnieku plūsmai reģistrētajā bezdarbā līdz 2020.gadam: kopumā 2016.–2020.gadā par ilgstošajiem bezdarbniekiem varētu kļūt indikatīvi 74 529 personas. No tiem ilgstošo bezdarbnieku aktivizācijas programmā plānots iesaistīt 30% jeb indikatīvi 20 000 bezdarbnieku (tos, kuriem ir veselības problēmas, zema motivācija meklēt un zemas spējas atrast darbu, t.sk. integrēties darba tirgū). Motivētāki, spējīgāki un darba tirgum sagatavotāki ilgstošie bezdarbnieki varēs piedalīties citās NVA atbalsta programmās. Paredzētie atbalsta pasākumi:1) karjeras, psihologu, psihoterapeitu konsultācijas varētu saņemt indikatīvi 19 193 personas (26% no kopējā ilgstošo bezdarbnieku skaita jeb 96% no projekta mērķa grupas). Viena mērķa grupas bezdarbnieka vidējās izmaksas indikatīvi ir plānotas 216 *euro* apmērā (vidēji 11 stundas psihologa vai psihoterapeita konsultācijas) un tās veido: karjeras konsultāciju izmaksas (telpu noma, izdales materiāli), un psihologa vai psihoterapeita izmaksas;2) padziļinātas veselības pārbaudes pie arodslimību ārsta plānots nodrošināt aptuveni 1 000 bezdarbniekiem (1.3% no kopējā ilgstošo bezdarbnieku skaita jeb 5% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 35 *euro* un tās ietver: padziļinātu veselības pārbaudi, kā arī bezdarbnieka nokļūšanu līdz padziļinātas veselības pārbaudes veikšanas vietai un atpakaļ;3) profesionālo piemērotību plānots noteikt aptuveni 1 000 bezdarbniekiem (1.3% no kopējā ilgstošo bezdarbnieku skaita jeb 5% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 353 *euro* un tās veido: profesionālās piemērotības laikā nepieciešamo speciālistu konsultācijas, izmitināšanas un ēdināšanas izdevumi, kā arī iekšzemes transporta izdevumi, par viena bezdarbnieka nokļūšanu līdz pakalpojuma sniegšanas vietai un atpakaļ;4) motivācijas programmās plānots iesaistīt indikatīvi 18 600 bezdarbniekus (25% no kopējā ilgstošo bezdarbnieku skaita jeb 93% no projekta mērķa grupas). Viena mērķa grupas bezdarbnieka vidējās izmaksas ir plānotas indikatīvi 753 *euro* un tās ietver: motivācijas programmu vienam bezdarbniekam (nepārsniedzot 600 *euro*), kā arī stipendiju bezdarbniekam indikatīvi 150 *euro* apmērā (stipendiju izmaksā proporcionāli iesaistes laikam attiecīgajā mēnesī). Bezdarbnieki, kuri paralēli iesaistās algotajos pagaidu sabiedriskajos darbos, motivācijas programmā tiek iesaistīt 12 nedēļas (divas nedēļas katru darba dienu, astoņas akadēmiskās stundas; no trešās darba nedēļas līdz divpadsmitajai darba nedēļai – vienu reizi nedēļā, astoņas akadēmiskās stundas paralēli bezdarbnieka iesaistei algotajos pagaidu sabiedriskajos darbos), savukārt bezdarbnieki, kuri paralēli neiesaistās algotajos pagaidu sabiedriskajos darbos, motivācijas programmā tiek iesaistīti četras nedēļas katru darba dienu, astoņas akadēmiskās stundas.Pasākuma ietvaros vienam pakalpojumu sniedzējam būs jānodrošina gan motivācijas programma darba meklēšanai, gan mentora pakalpojumi, lai tiktu nodrošināta efektīvāka bezdarbnieku iekārtošanās (pēc motivācijas programmas pabeigšanas) patstāvīgā darbā. Viens mentors vienlaikus nodrošina pakalpojumu ne vairāk kā sešiem bezdarbniekiem:- nepārsniedzot trīs mēnešus kopš bezdarbnieks ir pabeidzis motivācijas programmu vai mazāk, ja bezdarbnieks iekārtojas patstāvīgā darbā vai;- nepārsniedzot sešu mēnešus kopš bezdarbnieks (persona ar invaliditāti) ir pabeidzis motivācijas programmu vai mazāk, ja bezdarbnieks (persona ar invaliditāti) iekārtojas patstāvīgā darbā.5) atbalsta pasākumos atkarību ārstēšanai plānots iesaistīt aptuveni 1 350 bezdarbniekus (1.8% no kopējā ilgstošo bezdarbnieku skaita jeb 7% no projekta mērķa grupas). Pasākuma ietvaros bezdarbniekiem ar atkarības problēmām paredzēti šādi atbalsta pasākumi: 1) ārstēšana pēc Minesotas 12 soļu programmas;2) emocionālā stresa terapija (kodēšana), ietverot ārsta narkologa konsultācijas, tai skaitā, psihoterapeitisko metožu pielietošanu, suģestīvo terapiju un sensibilizējošo medikamentu terapiju;3) narkologa atzinuma saņemšana (bezdarbniekiem, kuriem iespējama alkohola, narkotisko vai psihotropo vielu atkarība, bet nav saņemts narkologa atzinums).Minesotas 12 soļu programmas ietvaros tiek segta pacienta iemaksa 7,11 *euro* apmērā par vienu ārstēšanās dienu, ja bezdarbnieks ārstniecības pakalpojumus saņem ambulatori vai stacionāri, un bezdarbnieka izmitināšanas un ēdināšanas izdevumus 13,37 *euro* dienā proporcionāli faktiskajam bezdarbnieka izmitināšanas un ēdināšanas dienu skaitam, kopā nepārsniedzot 28 dienas, ja ārstniecības pakalpojumus saņem ambulatori (dienas stacionārā). Pārējās Minesotas 12 soļu programmas izmaksas tiek segtas no veselības aprūpes valsts budžeta līdzekļiem, līdz ar to Minesotas 12 soļu programmā bezdarbnieki tiks iesaistīti vispārējā rindas kārtībā. Atbalsta pasākums emocionālā stresa terapija (kodēšana) ietver ārsta narkologa konsultācijas, tai skaitā, psihoterapeitisko metožu pielietošanu, suģestīvo terapiju un sensibilizējošo medikamentu terapiju un no veselības aprūpes valsts budžeta līdzekļiem netiek apmaksāts. Līdz ar to šī atbalsta pasākuma izmaksas tiks segta pilnā apjomā, piesaistot pakalpojumu sniedzēju atbilstoši Publisko iepirkumu likumam. Rīgā pasākumā plānots iesaistīt indikatīvi 2046 personas (indikatīvi 10% no dalībnieku kopskaita), Pierīgā – indikatīvi 1415 personas (7%), Kurzemē – indikatīvi 2560 personas (13%), Latgalē – indikatīvi 9444 personas (47%), Vidzemē – indikatīvi 2415 personas (12%) un Zemgalē – indikatīvi 2120 personas (11%).Pasākuma ietvaros atkārtoti viena persona var saņemt tikai individuālas speciālistu konsultācijas un grupu konsultācijas (tai skaitā, karjeras, psihologu, psihoterapeitu konsultācijas), kas veicina personas pašapziņas paaugstināšanos un motivāciju integrēties darba tirgū. Īstenojot Ilgstošo bezdarbnieku aktivizācijas pasākumus, tiks nodrošināta atbalsta demarkācija ar:- 7.1.1. specifiskā atbalsta mērķa (turpmāk – SAM) „Paaugstināt bezdarbnieku kvalifikāciju un prasmes atbilstoši darba tirgus pieprasījumam” 7.2.1.1.pasākuma „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros sniegtajām konsultācijām, t.i., Ilgstošo bezdarbnieku aktivizācijas pasākumu ietvaros personai nesniedz karjeras, psihologa, psihoterapeita u.c. speciālistu konsultācijas, ja persona vienlaikus saņem šādu konsultatīvu atbalstu 7.1.1.SAM un 7.2.1.1.pasākuma ietvaros (Noteikumu projekta 1.42.apakšpunkts); - 9.1.4.SAM „Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.1.pasākumu „Profesionālā rehabilitācija”, t.i., Ilgstošo bezdarbnieku aktivizācijas pasākumu ietvaros personai neveic profesionālās piemērotības noteikšanu, ja personai veikta profesionālās piemērotības noteikšana 9.1.4.1. SAM pasākuma ietvaros;- 9.1.4.SAM „Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma „Dažādību veicināšana (diskriminācijas novēršana)” pasākumu, t.i., personu Ilgstošo bezdarbnieku aktivizācijas pasākumu ietvaros neiesaista motivācijas programmās darba meklēšanai, ja persona ir iesaistītam motivācijas programmā 9.1.4.4.pasākuma ietvaros. 1. Komersantu nodarbināto personu reģionālās mobilitātes veicināšanas pasākumu mērķis ir mazināt bezdarba iestāšanās risku, kas saistīts ar nodarbināto pārvietošanos starp dzīvesvietu un darbavietu. Ņemot vērā to, kā šāds risks, kas saistīts ar nodarbināto pārvietošanos starp dzīvesvietu un darbavietu, var rasties neatkarīgi no tā, vai persona strādā publiskajā vai privātajā sektorā, Noteikumu projektā paredzētas izmaiņas pasākuma īstenošanas nosacījumos, paredzot, ka atbalstu reģionālajai mobilitāte var saņemt arī tie nodarbinātie, kuri nodibinājušu dienesta attiecības un uzsākuši darbu publiskā sektora iestādē.

Pasākums „Komersantu nodarbināto personu reģionālās mobilitātes veicināšana” tika uzsākts 2013.gada martā ar mērķi sniegt atbalstu bezdarbniekiem no reģioniem, kuros darbu atrast neizdodas, un virzīt tos uz brīvajām darba vietām tuvākajos reģionos un pilsētās. 2013.gadā pasākumā tikai iesaistīti 182 bezdarbnieki par kopējo finansējumu 35 493 LVL no plānotajiem 350 bezdarbniekiem par kopējo finansējumu 98 000 LVL. Ņemot vērā zemos iesaistes rādītājus, 2013.gada augustā tika veiktas izmaiņas pasākuma īstenošanas nosacījumos, paredzot, ka atbalstu reģionālajai mobilitātei var saņemt bezdarbnieki, kuri 2 mēnešus bijuši bez darba (iepriekšējo 6 mēnešu vietā).2014.gadā pasākumā tika iesaistīti 205 bezdarbnieki par kopējo finansējumu 72 187 euro no plānotajiem 300 bezdarbniekiem par kopējo finansējumu 119 519 euro savukārt 2015.gada pirmajos 3 ceturkšņos pasākumā iesaistīti 136 bezdarbnieki par kopējo finansējumu 44 159 euro no plānotajiem 260 bezdarbniekiem par 95 325 euro. Secināms, ka kopš pasākuma īstenošanas netiek sasniegti plānotie pasākuma iesaistes rādītāji un apgūts pasākumam paredzētais finansējums, tādēļ pasākumu nepieciešams paplašināt, atvieglojot pasākuma iesaistes nosacījumus, kuri sākotnēji paredzēti visai strikti, lai pieprasījums pēc pasākuma nepārsniegtu plānoto.Paredzot iespēju saņemt finanšu atbalstu reģionālajai mobilitātei arī publiskajā sektorā nodarbinātajiem, tiek veicināta pasākuma mērķa sasniegšana - sniegt atbalstu bezdarbniekiem no reģioniem, kuros darbu atrast neizdodas, un virzīt tos uz brīvajām darba vietām tuvākajos reģionos un pilsētās, neatkarīgi no ieņemamā amata publiskajā vai privātajā sektorā. * 1. Lai veicinātu NVA darba efektivitāti, atvieglotu un optimizētu finanšu atbalsta izmaksāšanas kārtību, Noteikumu projekts paredz, ka pēc avansa izmaksas, par nākamajiem trijiem dienesta vai darba attiecību mēnešiem, finanšu atlīdzība nepārsniedz 85 *euro,* taču to aprēķina nevis proporcionāli katru mēnesi atskaitot pirmajā mēnesī saņemtās finanšu atlīdzības summas atlikumu, bet gan atskaitot saņemtās finanšu summas atlikumu nākamajā mēnesī, neievērojot proporcionalitātes principu, jo praksē novērojami gadījumi, kad faktiski iztērētās avansa summas ir nelielas, un otrajā mēnesī nav nepieciešams piešķirt tik lielu finanšu atbalstu, kāds piešķirams atbalsta summu izmaksājot, ievērojot proporcionalitāti.
	2. Lai nodrošinātu atbalstu reģionālajai mobilitātei atbilstoši Ministru kabineta 2014.gada 23.decembra noteikumiem Nr.836 „Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”, Noteikumu projekts paredz, ka atbalstu reģionālajai mobilitātei aktīvo nodarbinātības pasākumu ietvaros var saņemt arī bezdarbnieki, kuri piedalās aktīvajā nodarbinātības pasākumā „Apmācība pie darba devēja”. Vienlaikus, lai paredzētu līdzvērtīgus atbalsta nosacījumus reģionālajai mobilitātei aktīvo nodarbinātības pasākumu ietvaros, Noteikumu projekts paredz vienādu avansa maksājumu (100 *euro*), gan uzsākot darba tiesiskās attiecības, gan iesaistoties apmācībā, t.sk. apmācībā pie darba devēja.
	3. Ņemot vērā nepilnu darba laiku strādājošo personu īpatsvaru kopējā nodarbināto skaitā (13,1% no visu valstī nodarbināto personu skaita 2014.gadā tika nodarbināti nepilnu darba laiku – mazāk par 40 stundām nedēļā), atbalstu reģionālajai mobilitātei nepieciešams nodrošināt arī nodarbinātajiem, kuri strādā nepilnu darba laiku, taču, lai nodrošinātu darba vietas ilgtspējību un mazinātu risku, ka pēc mobilitātes atbalsta pasākuma pabeigšanas darba tiesiskās attiecības tiek izbeigtas, darba alga būtu jānosaka vismaz valstī noteiktās minimālās mēnešalgas apmērā, neatkarīgi no nostrādāto stundu skaita, tādējādi mazinot risku, ka bez atbalsta mobilitātei darba tiesiskās attiecības nebūs iespējams turpināt, ņemot vērā augsto transporta vai dzīvojamās telpas īres izmaksu īpatsvaru darba algā.
1. Atbilstoši Bezdarbnieku un darba meklētāju atbalsta likuma 6.panta devītajai daļai, Nodarbinātības valsts aģentūra slēdz deleģējuma līgumu ar biedrību „Latvijas Nedzirdīgo savienība”, lai biedrība sniegtu surdotulka pakalpojumus izglītības programmu apguvei un saskarsmes nodrošināšanai ar citām fiziskajām un juridiskajām personām atsevišķu aktīvo nodarbinātības pasākumu ietvaros (apmācību pasākumi un subsidētās nodarbinātības pasākumi), tādēļ surdotulku pakalpojumi atsevišķu aktīvo nodarbinātības pasākumu ietvaros turpmāk netiks iepirkti, bet gan nodrošināti deleģējuma līguma ietvaros. Gadījumos, kad surdotulka pakalpojumus nodrošina vispārējā kārtībā atbilstoši Invaliditātes likumam, pakalpojumu nodrošina atbilstoši Ministru kabineta 2009.gada 15.decembra noteikumiem Nr.1472 „Kārtība, kādā Latvijas Neredzīgo biedrība un Latvijas Nedzirdīgo savienība sniedz sociālās rehabilitācijas pakalpojumus un nodrošina tehniskos palīglīdzekļus – tiflotehniku un surdotehniku” (turpmāk – MK noteikumi Nr.1472), kuri cita starpā nosaka, ka arī ceļā pavadītais laiks uz un no pakalpojuma sniegšanas vietas tiek uzskatīts par pakalpojuma sniegšanas laiku. Līdz ar to, lai nodrošinātu, ka Latvijas Nedzirdīgo savienība sniedz pakalpojumus uz vienlīdzīgiem nosacījumiem arī aktīvo nodarbinātības pasākumu ietvaros, Noteikumu projektā noteikts, ka arī ceļā pavadītais laiks uz no pakalpojuma sniegšanas vietas uzskatāms par pakalpojuma sniegšanas laiku un apmaksājams atbilstoši iepriekš aprēķinātai vienas pakalpojuma stundas izmaksu likmei.

Labklājības ministrija ir izstrādājusi surdotulku pakalpojuma grozu atbilstoši Invaliditātes likuma 13.panta trešajā un ceturtajā daļā noteiktajam, MK noteikumos Nr.1472 un Ministru kabineta 2003.gada 3.jūnija noteikumos Nr.291 „Prasības sociālo pakalpojumu sniedzējiem” noteiktajām prasībām. Pakalpojuma izmaksas tiek rēķinātas uz 1 surdotulku stundā. Viena surdotulka izmaksas stundā surdotulka pakalpojumam izglītības programmas apguvei ir 9,65 *euro* un surdotulka pakalpojumam saskarsmes nodrošināšanai - 10,50 *euro.* Ievērojot pakalpojumu grozā paredzētās vienas surdotulku pakalpojumu sniegšanas stundas izmaksas, starp NVA, Labklājības ministriju un biedrību „Latvijas Nedzirdīgo savienība” tika panākta vienošanās par surdotulku pakalpojumu izmaksu stundas likmēm, kā arī par nepieciešamību skaidrības viešanai izmaksu robežas paredzēt ārējā normatīvajā aktā. Ņemot vērā to, ka, Noteikumu projektā paredzētas surdotulka pakalpojuma stundas likmes maksimālās robežas, deleģējuma līgumā puses var vienoties arī par zemākām likmēm, taču, lai pakalpojums nevarētu tikt pārlieku sadārdzināts, nepieciešams noteikt vienas pakalpojumu stundas likmes izmaksu robežas. 1. Bezdarbnieku un darba meklētāju likuma 4.panta trešā daļa paredz deleģējumu Ministru kabinetam noteikt bezdarbnieka stipendijas apmēru profesionālās apmācības, pārkvalifikācijas un kvalifikācijas paaugstināšanas laikā un neformālās izglītības ieguves laikā, kā arī stipendijas piešķiršanas, atlīdzināšanas un piedziņas kārtību. Uz minētā panta pamata ir izdoti Ministru kabineta 2009.gada 3.marta noteikumi Nr.212 „Noteikumi par bezdarbnieka stipendiju profesionālās apmācības, pārkvalifikācijas un kvalifikācijas paaugstināšanas laikā un neformālās izglītības ieguves laikā”. Ņemot vērā to, ka 2011.gada 25.janvāra ministru kabineta noteikumi Nr.75 „Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk - MK noteikumi Nr.75) regulē bezdarbnieku apmācību īstenošanu, taču neregulē stipendiju apmēru un to izmaksāšanas kārtību profesionālās apmācības, pārkvalifikācijas un kvalifikācijas paaugstināšanas laikā un neformālās izglītības ieguves laikā, Noteikumu projektā pārņemti visi nosacījumi, kas ietveri Ministru kabineta 2009.gada 3.marta noteikumos Nr.212 „Noteikumi par bezdarbnieka stipendiju profesionālās apmācības, pārkvalifikācijas un kvalifikācijas paaugstināšanas laikā un neformālās izglītības ieguves laikā”. Tādējādi tiek nodrošināts, ka visi nosacījumi, kas attiecas uz apmācību pasākumiem, ir ietverti vienā normatīvajā aktā. Līdz ar Noteikumu projekta spēkā stāšanos attiecīgie MK noteikumi atzīstami par spēku zaudējušiem.
	1. Lai atvieglotu finanšu līdzekļu administrēšanu un mazinātu administratīvo slogu, ikmēneša stipendijas apmērs apmācībās iesaistītajiem noteikts 100 *euro* apmērā (iepriekš 99,60 *euro*). Vienlaikus izmaiņas nerada būtisku ietekmi uz apmācību pasākumiem pieejamo finansējumu, iesaistāmo skaitu un pasākumu rezultatīvajiem rādītājiem.
2. Atbilstoši aktīva nodarbinātības pasākuma „Pasākumi noteiktām personu grupām” īstenošanas nosacījumiem, pasākuma ietvaros darba devējs bezdarbniekam nodrošina kvalificētu darba vadītāju, kurš palīdz pasākumos iesaistītajiem bezdarbniekiem apgūt darbam nepieciešamās pamatprasmes un iemaņas. Par kvalificētu darba vadītāju uzskata personu, kura ir ieguvusi izglītību vai ne mazāk kā divus gadus ilgu darba pieredzi profesijā, kurā nodarbina bezdarbnieku, vai kura ieguvusi sešu mēnešu darba pieredzi profesijā, ja bezdarbnieku plānots nodarbināt mazkvalificētos darbos (vienkāršo profesiju darbi atbilstoši Profesiju klasifikatora devītajai pamatgrupai). Ņemot vērā to, ka, lai vadītu vienkāršo profesiju darbus nav nepieciešamas īpašas zināšanas un specifiska pieredze, Noteikumu projekts paredz, ka darba vadītājam nav nepieciešama izglītība vai darba pieredze profesijā, ja bezdarbnieku plānots nodarbināt vienkāršo profesiju darbos.
	1. Atbilstoši aktīvo nodarbinātības pasākumu „Pasākumi noteiktām personu grupām”, „Nodarbinātības pasākumi vasaras brīvlaikā personām, kuras iegūst izglītību vispārējās, speciālās vai profesionālās izglītības iestādēs” un „Pirmā darba pieredze jaunietim” īstenošanas nosacījumiem, pasākuma ietvaros darba devējs bezdarbniekam nodrošina kvalificētu darba vadītāju, savukārt NVA darba devējam nodrošina ikmēneša darba algas dotāciju darba vadītājiem, kas strādā ar darbā pieņemtajiem bezdarbniekiem. Tomēr praksē bieži novērojami gadījumi, kad subsidēto darba vietu nodrošina pašnodarbinātais, nevis komercsabiedrība. Vairumā gadījumu pašnodarbinātajam nav nodarbināto, tādēļ pašnodarbinātajam nav iespēju nodrošināt darba vadītāju. Lai nodrošinātu iespēju pašnodarbinātajam kā darba devējam vadīt bezdarbnieka darbu, tādējādi veicinot bezdarbnieka prasmju un darba iemaņu apguvi, Noteikumu projekts paredz, ka NVA izmaksā dotāciju, kuras mērķis ne vienmēr būs piemaksa pie darba algas darba vadītājam, kurš atrodas darba tiesiskajās attiecībās ar darba devēju, kurš nodrošina subsidēto darba vietu.
3. Šobrīd aktīvajā nodarbinātības pasākumā „Darbam nepieciešamo iemaņu attīstība nevalstiskajā sektorā” iesaista jauniešus bezdarbniekus vecumā no 18 – 24 gadiem. Noteikumu projekts paredz paplašināt pasākuma mērķa grupu, paredzot iespēju minētajā pasākumā iesaistīties jauniešiem līdz 29 gadu vecumam. Pasākumā iesaista neaktīvos jauniešus, kā arī jauniešus, kurus nevar iesaistīt citos Jauniešu garantijas programmas pasākumos, tādēļ iesaiste pasākumā, kas ir vērsta uz jauniešu bezdarbnieku aktivitātes veicināšanu, būtu piedāvājuma arī jauniešiem, kas vecāki par 24 gadiem.

7. Ņemot vērā nelielo jauniešu iesaisti aktīvajā nodarbinātības pasākumā „Pirmā darba pieredze jaunietim” (no 2014. – 2018.gadam plānots iesaistīt 1522 jauniešus bezdarbniekus, taču līdz 2015.gada septembra beigām iesaistīti vien 124 jaunieši bezdarbnieki) un to, ka darba devēji labprātāk izvēlas veidot subsidētās darba vietas pasākuma „Pasākumi noteiktām personu grupām” ietvaros, Noteikumu projektā paredzēts palielināt ikmēneša darba algas dotāciju jaunietim bezdarbniekam par pilnu darba laiku pirmos sešus mēnešus 200 *euro* (iepriekš 160 *euro*) apmērā proporcionāli mēnesī nostrādātajām dienām (jaunietim bezdarbniekam ar invaliditāti – 300 euro apmērā (iepriekš 240 *euro*)) un atlikušos sešus mēnešus 160 *euro* (iepriekš 100 *euro*) apmērā proporcionāli mēnesī nostrādātajām dienām (jaunietim bezdarbniekam ar invaliditāti – 240 *euro* apmērā (iepriekš 200 *euro*)). 1. Bezdarbnieki, kuri piedalās APSD, daļā gadījumu nevar veikt darbu normālo darba laiku (8 stundas dienā), kam par iemeslu var būt dažādi objektīvi apstākļi (veselības problēmas, nepieciešamība pieskaitīt bērnus u.c.). Lai nodrošinātu elastīgākus pasākuma īstenošanas nosacījumus, Noteikumu projektā paredzēta iespēja bezdarbniekus APSD iesaistīt arī uz īsāku darba laiku, proti, pašvaldība, iepriekš saskaņojot ar NVA, savos saistošajos noteikumos var paredzēt gadījumus, kad algoto pagaidu sabiedrisko darbu veikšanas laiks var tikt saīsināts, ja atbilstoši bezdarbnieka individuālajā darba meklēšanas plānā noteiktajam, darbu nav iespējams veikt normālā darba laika ietvaros.

9. Lai MK noteikumos Nr.75 netiktu paredzēti tādi nodarbinātības pasākumi, kurus NVA neīsteno, ar Noteikumu projektu paredzēts svītrot noteikumu 3.4.3.apakšnodaļu „Darba izmēģinājumi”, jo NVA šo pasākumu neīsteno un dalību šajā pasākumā pabeigušas visas iepriekš pasākumā iesaistītās personas un arī turpmāk nav plānots atsākt šī pasākuma īstenošanu.1. Lai nodrošinātu vienotu pieeju asistenta pakalpojumu sniegšanai, Noteikumu projektā paredzēts, ka minētos pakalpojumus bezdarbniekiem ar invaliditāti nodrošina pašvaldība atbilstoši normatīvajos aktos par kārtību, kādā piešķir un finansē asistenta pakalpojumus pašvaldībā, noteiktajam (t.i., no valsts budžeta līdzekļiem). Invaliditātes likumā ir atrunāta kārtība, kādā saņemams minētais pakalpojums, t.sk., demarkācija ar pabalsta par asistenta izmantošanu saņemšanu.

Atbilstoši Invaliditātes likuma 12.panta pirmās daļas 3. un 31.punktam, 12.panta 5.1 daļai, 6.daļai un saskaņā ar Ministru kabineta 18.12.2012. noteikumiem Nr. 942 „Kārtība, kādā piešķir un finansē asistenta pakalpojumu pašvaldībā”, ar 01.01.2013. valstī tika uzsākts jauns pakalpojums personām ar invaliditāti – asistenta pakalpojums pašvaldībās. No 01.01.2013. pašvaldībā pēc deklarētās dzīvesvietas var saņemt no valsts budžeta apmaksātu asistenta pakalpojumu, kas paredzēts, lai palīdzētu cilvēkiem ar invaliditāti veikt ārpusmājas aktivitātes - nokļūt vietā, kur viņi mācās, strādā vai saņem pakalpojumus. Pakalpojuma mērķis ir sniegt atbalstu ikdienas dzīves aktivitātēs, veicināt cilvēku ar invaliditāti neatkarību.Vienlaikus šādu asistenta pakalpojumu nodrošināšanas kārtību atsevišķu aktīvo nodarbinātības pasākumu ietvaros šobrīd paredz arī Ministru kabineta 2014.gada 23.decembra noteikumi „Darbības programmas „Izaugsme un nodarbinātība” 7.1.1.specifiskā atbalsta mērķa „Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi” un Ministra kabineta 2014.gada 23.decembra noteikumi „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma „Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi””.**Lai novērstu iepriekš minētās problēmas, Noteikumu projekts paredz šādas izmaiņas:**1. Noteikumu projektā paredzēti atbalsta pasākumi ilgstošo bezdarbnieku atbalstam, kuri tiks nodrošināts „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi” ietvaros (Noteikumu projekta 1.40. un 1.42.apakšpunkts).
2. Noteikumu projektā paredzētas izmaiņas pasākuma „Komersantu nodarbināto reģionālās mobilitātes veicināšana” īstenošanas nosacījumos, paredzot, ka atbalstu reģionālajai mobilitātei var saņemt arī tie nodarbinātie, kuri nodibinājušu dienesta attiecības un uzsākuši darbu publiskā sektora iestādē (Noteikumu projekta 1.43. – 1.56.apakšpunkts).
3. Noteikumu projekts paredz, ka atbalstu reģionālajai mobilitātei aktīvo nodarbinātības pasākumu ietvaros var saņemt arī bezdarbnieki, kuri piedalās aktīvajā nodarbinātības pasākumā „Apmācība pie darba devēja”. Vienlaikus, lai paredzētu līdzvērtīgus atbalsta nosacījumus reģionālajai mobilitātei aktīvo nodarbinātības pasākumu ietvaros, Noteikumu projekts paredz vienādu avansa maksājumu (100 *euro*), gan uzsākot darba tiesiskās attiecības, gan iesaistoties apmācībā, t.sk. apmācībā pie darba devēja (Noteikumu projekta 1.60. un 1.61.apakšpunkts).
4. Lai nodrošinātu, ka biedrība „Latvijas Nedzirdīgo savienība” sniedz surdotulka pakalpojumus uz vienlīdzīgiem nosacījumiem arī aktīvo nodarbinātības pasākumu ietvaros, Noteikumu projektā noteikts, ka arī ceļā pavadītais laiks uz no pakalpojuma sniegšanas vietas uzskatāms par pakalpojuma sniegšanas laiku un apmaksājams atbilstoši iepriekš aprēķinātai vienas pakalpojuma stundas izmaksu likmei (Noteikumu projekta 1.3., 1.13., 1.27. un 1.34.apakšpunkts).
5. Lai nodrošinātu, ka visi nosacījumi, kas attiecas uz apmācību pasākumiem, ir ietverti vienā normatīvajā aktā, Noteikumu projektā pārņemti nosacījumi, kas ietveri Ministru kabineta 2009.gada 3.marta noteikumos Nr.212 „Noteikumi par bezdarbnieka stipendiju profesionālās apmācības, pārkvalifikācijas un kvalifikācijas paaugstināšanas laikā un neformālās izglītības ieguves laikā”. Lai atvieglotu finanšu līdzekļu administrēšanu un mazinātu administratīvo slogu, ikmēneša stipendijas apmērs apmācībās iesaistītajiem noteikts 100 *euro* apmērā (Noteikumu projekta 1.1., 1.2., 1.6., 1.8., 1.10., 1.11., 1.12. un 1.14.apakšpunkts).
6. Noteikumu projekts paredz, ka darba vadītājam subsidētās nodarbinātības pasākumu ietvaros nav nepieciešama izglītība vai darba pieredze profesijā, ja bezdarbnieku plānots nodarbināt vienkāršo profesiju darbos (Noteikumu projekta 1.16.apakšpunkts).
7. Noteikumu projekts paredz, ka NVA izmaksā dotāciju darba vadītājam par bezdarbnieka darba vadīšanu subsidētās nodarbinātības pasākumos. Dotācijas mērķis ne vienmēr būs piemaksa pie darba algas darba vadītājam, kurš atrodas darba tiesiskajās attiecībās ar darba devēju, kurš nodrošina subsidēto darba vietu (Noteikumu projekta 1.17., 1.18., 1.19., 1.24., 1.26. un 1.33.apakšpunkts).
8. Noteikumu projekts paredz, ka aktīvajā nodarbinātības pasākumā „Darbam nepieciešamo iemaņu attīstība nevalstiskajā sektorā” iesaista jauniešus bezdarbniekus vecumā no 18 līdz 29 gadiem (Noteikumu projekta 1.30.apakšpunkts).
9. Noteikumu projektā paredzēts palielināt algas dotācijas apmēru jaunietim bezdarbniekam aktīvās nodarbinātības pasākumā „Pirmā darba pieredze jaunietim” (Noteikumu projekta 1.32.apakšpunkts).
10. Noteikumu projektā paredzēta iespēja bezdarbniekus APSD iesaistīt arī uz īsāku darba laiku, ja objektīvu apstākļu dēļ darbu nav iespējams veikt normālā darba laika ietvaros (Noteikumu projekta 1.39. – 1.41.apakšpunkts).
11. Noteikumu projekts paredz svītrot noteikumu 3.4.3.apakšnodaļu „Darba izmēģinājumi” (Noteikumu projekta 1.15. un 1.23.apakšpunkts).
 |
| 3. | Projekta izstrādē iesaistītās institūcijas | Noteikumu projekta izstrādē attiecībā par surdotulku pakalpojumu nodrošināšanu atsevišķu aktīvo nodarbinātības pasākumu ietvaros piedalījās biedrība „Latvijas Nedzirdīgo savienība”. Tāpat oficiālās saskaņošanas procesā sniegt atzinumus tika aicināta arī Latvijas Darba devēju konfederācija, Latvijas Brīvo arodbiedrību savienība un Latvijas Pašvaldību savienība. |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Aģentūrā reģistrētajiem bezdarbniekiem un darba meklētājiem, kā arī Latvijas Republikā reģistrētām un akreditētām izglītības iestādēm. Atbilstoši Aģentūras statistiskajai informācijai 2015.gada oktobra beigās bezdarbnieka statusā atradās 78 052 personas, savukārt 199 personas atradās darba meklētāja statusā.2015.gada oktobra beigās NVA bija reģistrēti 6830 jaunieši bezdarbnieki vecumā no 15 - 24 gadiem, savukārt 15804 bezdarbnieki bija vecumā no 25 - 29 gadiem. Bezdarbnieki ar invaliditāti - 8230.Ilgstošo bezdarbnieku skaits (bezdarbnieka statusā vismaz 12 mēnešus) – 24407,bezdarbnieki vecāki par 50 gadiem - 28973. |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 36 745 788 | 0 | 0 | 0 | 0 |
| 1.1. Valsts pamatbudžets | Valsts pamatbudžeta apakšprogrammā 63.07.00 “Eiropas Sociālā fonda (ESF) īstenotie projekti labklājības nozarē (2014-2020)” 29 412 741 |  |  |  |  |
| 1.2. Valsts speciālais budžets | Apakšprogrammas 04.02.00 „Nodarbinātības speciālais budžets” plānotie ieņēmumi nodarbinātības pasākumu īstenošanai7 333 047 |  |  |  |  |
| 2. Budžeta izdevumi: | 40 506 454 | 0 | 0 | 0 | 0 |
| 2.1. Valsts pamatbudžets | Valsts pamatbudžeta apakšprogrammā 63.07.00 “Eiropas Sociālā fonda (ESF) īstenotie projekti labklājības nozarē (2014-2020)” 33 173 407 |  |  |  |  |
| 2.2. Valsts speciālais budžets | Apakšprogrammas 04.02.00 Nodarbinātības speciālais budžets plānotie ieņēmumi nodarbinātības pasākumu īstenošanai 7 333 047 |  |  |  |  |
| 3. Finansiālā ietekme (valsts pamatbudžets): | -3 760 666 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | **x** | 0 | 0 | 0 | 0 |
| 5. Precizēta finansiālā ietekme: | **x** | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins | Aktīvās darba tirgus politikas pasākumu īstenošana 2016.gadā tiks nodrošināta atbilstoši likumā „Par valsts budžetu 2016.gadam” noteiktajam, piesaistot valsts budžeta apakšprogrammas 63.07.00. „Eiropas Sociālā fonda (ESF) īstenotie projekti labklājības nozarē (2014 – 2020)” un apakšprogrammas 04.02.00 „Nodarbinātības speciālais budžets” finanšu līdzekļus. Atbilstoši likumam „Par vidēja termiņa budžeta ietvaru 2016., 2017. un 2018.gadam” 2017.gadā projektam „Jauniešu garantija” ir plānots finansējums 6 614 101 *euro* apmērā. Pārējiem aktīvās nodarbinātības projektiem finansējums tiks iestrādāts atbilstoši SAM noteikumos apstiprinātajam, saskaņā ar likumprojektā „Par vidējā termiņa budžeta ietvaru 2016., 2017. un 2018.gadam” noteikto.Provizoriski tiek plānots, ka finansējuma apmērs pa pasākumiem 2017. - 2018.gadiem būs tāds pats, kā 2016.gadā.Zemāk ir sniegts detalizētāks atsevišķu aktīvās darba tirgus politikas pasākumu izdevumu aprēķins par pasākumiem, kuru īstenošanas/finansēšanas kārībā plānotas izmaiņas atbilstoši Noteikumu projektam.1. ***Aktīvais nodarbinātības pasākums „Ilgstošo bezdarbnieku aktivizācijas pasākumi”***

Ilgstošo bezdarbnieku aktivizācijas pasākumus ir plānots īstenot piesaistot Eiropas Sociālā fonda finansējumu (apakšprogramma 63.07.00. „Eiropas Sociālā fonda (ESF) īstenotie projekti labklājības nozarē (2014 – 2020)”). 2014.-2020.gadā Eiropas Savienības fondu darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” pasākuma „Ilgstošo bezdarbnieku aktivizācijas pasākumi” kopējais pieejamais attiecināmais finansējums ir 40 043 677 *euro*, tai skaitā Eiropas Sociālā fonda finansējums – 34 037 125 *euro* un valsts budžeta finansējums – 6 006 552 *euro*.Tiek paredzēts, ka pasākuma ietvaros līdz 2023.gada 31.decembri tiks sasniegti šādi uzraudzības rādītāji: pasākumā kopumā iesaistīti 20 000 bezdarbnieki, tai skaitā līdz 2018. gada 31.decembrim – 10 110 (iznākuma rādītājs), 1 260 pasākuma dalībnieki, kas pēc dalības projektā, ir nodarbināti vai pašnodarbināti, 4 246 pasākuma dalībnieki ir izglītībā/apmācībā, kvalifikācijas ieguvē, nodarbināti vai pašnodarbināti 6 mēnešu laikā pēc dalības projektā (rezultāta rādītājs).Projektu plānots ieviest no 2015. gada III ceturkšņa līdz 2021.gada IV ceturksnim. Pirmajā ieviešanas gadā plānots mazāks finansējums, saistībā ar aktivitāšu uzsākšanu, bet pārējos gados finansējums plānots vienmērīgi.**2015. gadam** indikatīvi kopējās izmaksas 32 935 *euro*, tai skaitā ESF finansējums 27 995 *euro* un valsts budžeta līdzfinansējums 4 940 *euro*, faktiski izlietots Faktiski izlietoti 11 498,45 *euro*.**No 2016. gada līdz 2020.gadam** ik gadu kopējās izmaksas būs indikatīvi 6 668 459 *euro*, tai skaitā ESF finansējums 5 668 190 *euro* un valsts budžeta līdzfinansējums 1 000 269 *euro*. 2016.gadā normatīvajos aktos noteiktajā kārtībā Finanšu ministrijai iesniegts līdzekļu pieprasījums 2016.gada finansējumam – 5 726 532 *euro*. Turpmāko gadu sadalījums, kas tiks iestrādāts ilgtermiņa saistībās:2017.gads – 10 011 270 *euro*;2018.gads – 10 007 906 *euro*;2019.gads – 5 343 508 *euro*.Tālākā laika posmā līdz projekta īstenošanai – 8 942 919 *euro*.**2021.gadam** kopējās izmaksas būs indikatīvi 6 668 447 *euro*, tai skaitā ESF finansējums 5 668 180 *euro* un valsts budžeta līdzfinansējums 1 000 267 *euro*.1. ***Aktīvais nodarbinātības pasākums „Pirmā darba pieredze jaunietim”***

Aktīvais nodarbinātības pasākums „Pirmā darba pieredze jaunietim” tiek īstenots 7.2.1. specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros, kuram kopējais attiecināmais finansējums ir EUR 33 977 162, tai skaitā ES budžeta speciālais piešķīrums Jauniešu nodarbinātības iniciatīvu finansēšanai – EUR 15 515 561, ESF finansējums – EUR 15 692 361, valsts budžeta līdzfinansējums – EUR 1 625 667 un privātais līdzfinansējums - EUR 1 143 573.Finanšu līdzekļi ieviešanai plānoti LM budžeta apakšprogrammā 63.07.00 „Eiropas Sociālā fonda (ESF) īstenotie projekti labklājības nozarē (2014-2020)”Laika periodā no 2014.gada līdz 2018.gada beigām aktīvās nodarbinātības pasākumā „Pirmā darba pieredze jaunietim” plānots iesaistīti 1522 jauniešus bezdarbniekus. Līdz 2015.gada septembra beigām pasākumā iesaistīti 124 jaunieši bezdarbnieki. Vidējās izmaksas par viena dalībnieka iesaisti – 1349,35 *euro.* Plānots, ka dotācijai jauniešu bezdarbnieku darba algai izdevumi pieaugs par aptuveni 600 *euro* par vienu pasākumā iesaistīto jaunieti bezdarbnieku:(200\*6+160\*6) - (160\*6 + 100\*6) = 600 *euro,* līdz ar to vidējās viena dalībnieka iesaistes izmaksas sasniegs 1934,35 *euro* un pasākumam kopējais nepieciešamais finansējums, lai iesaistītu plānotos atlikušos 1398 jauniešu bezdarbniekus, ir 2 704 221,3 *euro*. Papildus finansējums konkrētās aktivitātes īstenošanai no budžeta apakšprogrammas 63.07.00. „Eiropas Sociālā fonda (ESF) īstenotie projekti labklājības nozarē (2014 – 2020)” un apakšprogrammas 04.02.00 „Nodarbinātības speciālais budžets” finanšu līdzekļus netiks piešķirts, un tas tiks nodrošināts projekta ietvaros, pārdalot finanšu atlikumus no citām atbalstāmajām darbībām.  |
| 6.2. Detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Atbilstoši Noteikumu projektā paredzētajām izmaiņām Ilgstošo bezdarbnieku aktivizācijas pasākumu un Pasākumu noteiktām personu grupām īstenošanas nosacījumos, tiks rosināti grozījumi arī Labklājības ministrijas pārziņā esošajos:* 2015.gada 11.augusta MK noteikumos Nr.468 „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2. pasākuma „Ilgstošo bezdarbnieku aktivizācijas pasākumi" īstenošanas noteikumi” (izsludināti VSS 28.01.2016., VSS – 71);
* 2014.gada 23.decembra MK noteikumos Nr.835 „Darbības programmas „Izaugsme un nodarbinātība” 9.1.1. specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.1. pasākuma „Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” (izsludināti VSS 28.01.2016., VSS-70).

Atbilstoši noteikumu projektā paredzētām izmaiņām attiecībā uz dotācijas apmēru pasākumā „Pirmā darba pieredze jaunietim” un pasākuma „Darbam nepieciešamo iemaņu attīstība nevalstiskajā sektorā” mērķa grupu, tiks rosināti grozījumi arī Labklājības ministrijas pārziņā esošajos 2015.gada 28.aprīļa MK noteikumos Nr.207 „Darbības programmas „Izaugsme un nodarbinātība” 7.2.1.specifiskā atbalsta mērķa „Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu „Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un „Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (izsludināti VSS 28.01.2016., VSS – 69).Minētie grozījumi virzāmi izskatīšanai MK vienlaikus ar Noteikumu projektu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2015.gada novembrī sabiedrības līdzdalības nolūkos tika ievietots LM tīmekļa vietnē. |
| 2.  | Sabiedrības līdzdalība projekta izstrādē  | Noteikumu projekts 2015.gada decembrī sabiedrības līdzdalības nolūkos tika ievietots LM tīmekļa vietnē.Noteikumu projekta izstrādē attiecībā par surdotulku pakalpojumu nodrošināšanu atsevišķu aktīvo nodarbinātības pasākumu ietvaros piedalījās biedrība „Latvijas nedzirdīgo savienība”. |
| 3. | Sabiedrības līdzdalības rezultāti  | Individuālie sabiedrībaslocekļu vērtējumi par Noteikumu projektu nav saņemti.Noteikumu projekts oficiālās saskaņošanas ietvaros tika saskaņots ar Latvijas Darba devēju konfederāciju, Latvijas Brīvo arodbiedrību savienību un Latvijas Pašvaldību savienību.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās NVA. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts neparedz NVA funkciju paplašināšanu vai sašaurināšanu, kā arī neietekmē pieejamos cilvēkresursus.  |
| 3.  | Cita informācija | Nav. |

*Noteikumu projekts anotācijas V sadaļu neskar.*

Labklājības ministrs J.Reirs

18.02.2016. 10:40

5393

K.Ziediņš

Tālrunis: 67021503

e-pasts: Kristaps.Ziedins@lm.gov.lv